આ આરોપીઓનું કબુલાતમાં ક્રાઈમ બ્રાન્ચ પાસે એક મહત્વનું નામ આવ્યુ જેનું નામ હતું અબુ બશર તે ઉત્તર પ્રદેશના લખનઉની આસપાસ હતો, આ જાણકારી મળતા હિમાંશુ શુકલ અને મયુર ચાવડાને તરત લખનઉ રવાના કરી દેવામાં આવ્યા હતા, ઉત્તર પ્રદેશ પોલીસની મદદ લેવામાં આવી હતી, ક્રાઈમ બ્રાન્ચ એક એક મિનીટનો ઉપયોગ કરી રહી હતી, તેમને ખબર હતી કે તપાસમાં મોડુ કરવાનો અર્થ બાકીના આરોપીઓને ભાગી છુટવાનો સમય આપવો , અબુ બશરને પકડયા પછી મામલો બગડી શકે તેમ હતો આશીષ ભાટીયાએ ગુજરાત સરકાર સાથે ચર્ચા કરી અને મિનીટોમાં ગૃહ વિભાગે નક્કી કર્યુ કે અબુ બશરને લાવવા માટે ખાસ ચાર્ટડ ફલાઈટ લખનઉ મોકલવામાં આવે આમ હિમાંશુ શુકલ અને મયુુર ચાવડાએ ઉત્તર પ્રદેશ પોલીસ સાથે મળી અબુ બશર ઓપરેશન પાર પાડયુ અને ચાર્ટડ પ્લેન દ્વારા અબુને અમદાવાદ લાવવામાં આવ્યો હતો.